AFRIKAANS Mense is nie net by die natuur aangepas nie, maar hulle pas ook hulle alledaagse omgewing aan om in hulle eie behoeftes te voorsien. In hierdie verband meen ek dat Japanese Zen-tuine ’n unieke brug slaan tussen die verskillende formatiewe sfere van ons perseptuele evolusie deur die handhawing van ’n voldoende mate van visuele kompleksiteit by wyse van die gebruik van natuurlike komponente om in ons natuurlike sensoriese en perseptuele behoeftes te voorsien, en vermag dit in ’n omgewing wat geheel-en-al kunsmatig is. In plaas daarvan om die natuur as die ‘beste’ ontwerp vir menslike persepsie te beskou, stel ek dit dat die ontwerp van ons perseptuele en kognitiewe breinsisteme die ‘beste’ is vir funksionering in die ekologiese nisse waarin ons ontwikkel het.